Συγκριτική μελέτη της στεγανότητας της εντεροτομής στο σκύλο που συγκλείσθηκε με τέσσερα διαφορετικά είδη βελόνας ενσωματωμένης σε απορροφήσιμο συνθετικό ράμμα
Creators: name: Μήτσου, Κωνσταντίνος Ευσταθίου
Publisher: name: Aristotle University of Thessaloniki
Year: 2016
Subjects: Χειρουργική βελόνα
Εντεροτομή
Έλεγχος της στεγανότητας
Surgical needle
Enterotomy
Leak testing

description: Η χρησιμοποίηση της κατάλληλης χειρουργικής βελόνας για την σύγκλειση της εντεροτομής μπορεί να επηρεάσει την επιτυχή εκτέλεση της συγκεκριμένης χειρουργικής επέμβασης αλλά και να συμβάλει θετικά στην διαδικασία επούλωσης τέτοιων περιστατικών. Σκοπός της παρούσας συγκριτικής μελέτης είναι ο έλεγχος της στεγανότητας των σημείων εισόδου και εξόδου που δημιουργήθηκαν από την χρήση τεσσάρων τύπων ατραυματικής βελόνας, ενσωματωμένης σε ράμμα πολυδιοξανόνης 4/0,κατά την σύγκλειση της εντεροτομής σε πτώματα σκύλων. Για την πραγματοποίηση της μελέτης χρησιμοποιήθηκαν τμήματα νήστιδας μήκους 10cm από πέντε πτώματα σκύλων στα οποία έγινε ευθανασία για λόγους που δεν σχετίζονταν με προβλήματα του πεπτικού συστήματος. Τα τμήματα νήστιδας χωρίστηκαν, με τυχαιοποιημένο σχέδιο, σε πέντε ομάδες και πραγματοποιήθηκε σύγκλειση της εντεροτομής με την χρήση κλασικής κόπτουσας, ανάστροφα κόπτουσας, στρογγυλής και στρογγυλής κόπτουσας βελόνας. Σε μια ομάδα, αυτή των μαρτύρων, δεν έγινε εντεροτομή αλλά μόνο έγχυση διαλύματος methylene blue. Ο έλεγχος της στεγανότητας πραγματοποιήθηκε με την έγχυση ποσότητας 13,5ml αραιωμένου διαλύματος methylene blue εντός του αυλού των τμημάτων νήστιδας που είχαν αποκλειστεί με εντερολαβίδες Doyen.Τα αποτελέσματα της συγκεκριμένης μελέτης έδειξαν ότι η χρήση της κλασικής κόπτουσας βελόνας προκάλεσε διαφυγή στα τρία από τα έξι δείγματα νήστιδας και υπήρξε στατιστικώς σημαντική διαφορά (P=.027). Στις υπόλοιπες ομάδες δεν παρατηρήθηκε καμία διαφυγή και κατά συνέπεια δεν υπήρξε στατιστικώς σημαντική διαφορά στις ομάδες αυτές. Με βάση τα αποτελέσματα της παρούσας μελέτης φαίνεται ότι η στρογγυλή, η στρογγυλή κόπτουσα καθώς και η ανάστροφα κόπτουσα βελόνα μπορούν να χρησιμοποιηθούν στην συρραφή του λεπτού εντέρου στον σκύλο ενώ αντενδείκνυται η χρήση της κλασικής κόπτουσας βελόνας.
description: The aim of this experimental study was to compare the impermeability of the insertion and exit points of four different types of surgical needles swaged to a 4/0 polydioxanone suture that was used for closure of enterotomies in canine cadavers. Jejunal segments of 10 cm long were harvested from fresh cadavers of five dogs who were euthanized for reasons other than digestive tract pathology. Six segments of each dog randomly divided in four groups were included in the study. Following an enterotomy incision closure was accomplished using the regular cutting, the reverse cutting, the taperpoint and the tapercut needles. For the leak test diluted methylene blue in volume of 13.5ml, was injected intraluminally in the occluded with Doyen intestinal forceps jejunum segments. In the regular cutting needle group three of the six segments showed leakage (P=.027). No significant differences in terms of leakage were detected in the other groups (P&gt; .05). It seems that taper point, tapercut or reverse cutting are acceptable needle types that can be used for closure enterotomy incisions in dogs.